
HÁZIREND
OM azonosító: 202555
2014. szeptember 1.
A házirend jogszabályi alapja
· 2011. évi CXC. törvény a nemzeti köznevelésről (továbbiakban Nkt.)

· 20/2012. (VIII.31.) EMMI rendelet a nevelési-oktatási intézmények működéséről és a köznevelési intézmények névhasználatáról 

· 1997. évi XXXI. tv. a Gyermek védelemről 

A házirend célja: 

A házirendben foglalt előírások célja, hogy biztosítsák az óvoda törvényes működését, a nevelés zavartalan megvalósítását, valamint a gyerekek közösségi életének megszervezését. 
A Házirend hatálya kiterjed: 

Szabályai kiterjednek az óvodával jogviszonyban álló minden személyre, gyermekre, és az intézmény közalkalmazottaira. E szabályzat kiterjed a helyi Pedagógiai Program megvalósítását szolgáló óvoda területén, és az azokon kívül megtartandó programokra, tevékenységekre. 
Azon személyekre, akik az intézménnyel jogviszonyban nem állnak, de részt vesznek az óvoda feladatainak megvalósításában.

A Házirend elfogadása: 

A Házirendet az óvodavezető készíti el, majd a nevelőtestület a szülői szervezet véleményének kikérésével fogadja el. A házirendet nyilvánosságra kell hozni, és beiratkozáskor át kell adni a szülőnek. 
A Házirend tartalma: 

Az óvoda házirendje tartalmazza a gyermeki és a szülői jogok és kötelességek gyakorlásának módját, valamint az óvoda munkarendjével, pedagógiai munkájával kapcsolatos rendelkezéseket. Továbbá tartalmazza az óvoda helyiségei, berendezési tárgyai, eszközei használatának, valamint az étkezési-térítési díj fizetés rendjét.
A Házirend érvényessége: 

Az elfogadott és jóváhagyott házirend az óvoda vezetőjének jóváhagyásával a kihirdetés napján lép hatályba és határozatlan időre szól. Ezzel egy időben az előző házirend hatályát veszti. Felülvizsgálata évenként, illetve jogszabályváltozásnak megfelelően.
A kihirdetés napja: 2014. 09.01.
A házirend nyilvánossága:

Az SZMSZ-t, a házirendet és a pedagógiai programot a nevelési-oktatási intézmény a helyben szokásos módon hozza nyilvánosságra. Körösújfalu Község honlapján és az óvoda előterében kifüggesztésre kerül.

Az intézmény adatai:
· Az óvoda neve, címe: Körösújfalui Meseerdő Óvoda 5536 Körösújfalu, Felszabadulás u. 58. sz.

· Fenntartója: Körösújfalu Község Önkormányzata
· OM azonosító száma: 202555
· Telefonszáma: 06 66/778-352
· E-mail címe: ovoda.k.ujfalu@postafiok.hu
· Óvodavezető: Tarsolyné Lázár Lívia
Az óvoda törvényben meghatározott feladatai:
· Ellátásának keretei között felelős a gyermekek testi, lelki, érzelmi, értelmi, erkölcsi fejlődéséért;

· Az óvoda felelős a gyermekközösség kialakításáért és fejlődéséért;

· Az óvoda a gyermek személyiségének fejlesztésében, képességeinek kibontakoztatásában együttműködik a szülővel;

· Az óvoda a gyermekközösség kialakítása, fejlesztése során a szülők közösségével együttműködve végzi nevelő munkáját.
Az óvoda a gyermek hároméves korától a tankötelezettség kezdetéig nevelő intézmény. (2011. évi CXC. tv. 8.§. 1. bek.)

A gyermek abban a nevelési évben, amelynek augusztus 31. napjáig a hatodik életévét betölti, legkésőbb az azt követő évben tankötelessé válik. 

A gyermek abban az évben, amelyben az 5. életévét betölti, az óvodai nevelési év első  napjától kezdődően óvodai nevelés keretében folyó iskolai életmódra felkészítő foglalkozáson köteles részt venni.

A gyermek igénybe veheti az óvodát 3 éves korától, ha egészséges, amit orvosi igazolással bizonyít, ha szobatiszta és ha befizette az étkezési térítési díjat.

Nevelési alapelv:
Óvodásainkat a tradicionális nevelés alapján a felnőttek és egymás tiszteletére neveljük arra, hogy el tudják fogadni társaik egyéniségének különbözőségét, másságát, ki tudják fejezni magukat, de képesek legyenek alkalmazkodni is, az esetleges konfliktusokat ne durvasággal, erőszakossággal, árulkodással oldják meg. Igyekszünk határozott, ugyanakkor megértő gyermekeket nevelni.

Az intézmény vegyes csoporttal működik, csoportlétszám: 13 fő.
Az óvoda nyitvatartási és a gyermekek fogadásának rendje:

· A gyermekek fogadása óvónő jelenlétében zajlik
· A gyermekek szakszerű felügyeletének megszervezéséről a nyitva tartás ideje alatt az óvodavezető gondoskodik.
· Az óvoda munkanapokon 7.15-16.15-ig /9óra/ óráig tart nyitva.

· Az óvoda 5 napos (hétfőtől péntekig)

· Eltérő az óvodai munkarend, a gyermekek fogadásának rendje abban az esetben, ha a munkaszüneti napok rendje is eltérően alakul.

· A nevelési év szeptember 1-től augusztus 31-ig tart, mely két részből áll: május 31-ig szorgalmi idő, június 1-től augusztus 31-ig nyári udvari élet. 
· Téli, őszi, tavaszi szünetet nem tartunk intézményünkben
· Az üzemelés a fenntartó által meghatározott nyári zárva tartás alatt szünetel. Ilyenkor történik az óvoda szükség szerinti felújítása, karbantartása, valamint a nagytakarítás. Ezen idő alatt a szülő gondoskodik gyermeke elhelyezéséről. 

· Az óvoda egyéb rendelkezés szerint zárva tarthat, melyről a szülők legalább hét nappal előbb hirdetés útján értesítést kapnak. 

· Nevelés nélküli munkanapok száma 5. Ebből 3 napot szünetben 2 napot szorgalmi időben vehet igénybe az intézmény. Az oktatás nélküli munkanapról a szülőt egy héttel előtte értesítjük.
· Egy gyermek napi 9 óránál többet nem tartózkodhat az intézményben. A gyermekek reggel 8: 15-ig – az étkezés biztosítása miatt – érjenek az intézménybe. Ettől eltérni úgy lehet, – egyéni egyeztetés alapján - hogy a gyermek óvodai fejlesztését az ne zavarja. 

A gyermekek óvodai életrendjével kapcsolatos rendelkezések:
Az óvodai napirend kialakításának szempontjai:

· a gyermekek életkori sajátosságainak figyelembe vétele

· a gyermekek folyamatos játéktevékenységének biztosítása

· az évszakokhoz való rugalmas alkalmazkodás

	Időpont
	Tevékenység

	7.15h- 12h-ig
	· gyülekező, szabad játéktevékenységek
· játékba integrált tevékenységek

· 8.30-9.30h-ig tisztálkodás, tízórai, mindennapos testnevelés
· 9.30 kezdeményezések
· játék és mozgás a szabadban

· élményszerző séta, kirándulás

	12h-15h-ig
	Étkezés, pihenés

· tisztálkodás, ebéd, tisztálkodás, fogmosás
· csendes pihenés mesével, altatóval

· ébresztő, teremrendezés 

· tisztálkodás, uzsonna

	15.30h-16.15h-ig
	Folyamatos játéktevékenység

· játék a csoportszobában és a szabadban

· hazabocsájtás


Heti rendszerességgel szervezett szakszolgálati ellátás:

· egyéni fejlesztés 

· logopédia

· konduktív ellátás
· gyógytorna
A hit- és vallásoktatás az óvodában a szülők igényei alapján történik. 
Óvodai felvétel, átvétel és óvodai jogviszony megszűnésének rendje:
Az óvodai elhelyezés igénybevételének lehetősége:
Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti

 A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A jegyző a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, a tankötelezettséget figyelembe véve felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja. 
Az óvodai felvétel:
· Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti 

· A fenntartó az óvodai beiratkozás idejéről, közleményt vagy hirdetményt tesz közzé a helyben szokásos módon, a beiratkozás első határnapját megelőzően legalább harminc nappal.

· Az óvodai felvétel, átvétel jelentkezés alapján történik. 

· Az óvodába a gyermek - e törvényben foglalt kivétellel - harmadik életévének betöltése után vehető fel.
· A szülő gyermeke óvodai felvételét, átvételét bármikor kérheti, a gyermekek felvétele folyamatos.

· A gyermeket elsősorban abba az óvodába kell felvenni, átvenni, amelynek körzetében lakik, vagy ahol szülője dolgozik. 

· Az óvoda köteles felvenni, átvenni azt a gyermeket, aki köteles óvodába járni.

· A felvételről, átvételről az óvodába felvett gyermekek csoportba való beosztásáról a szülők és az óvodapedagógusok véleményének kikérése mellett az óvodavezető dönt.

· Az óvodai beíratás minden év április 20-tól május 20-ig történik.

· 2015. szeptember 1-től kötelező a 3 éves kórtóli óvodába járás (2011. évi CXC. törvény Köznevelési tv. 8.§ (2)) .
· Az új gyermekek fogadása szeptember 1-től folyamatosan történik, figyelembe véve a szülők jogos igényeit. (pl. munkavállalás, stb.)

· A gyermekek folyamatos szoktatása szeptember 1-30-ig történik.

· A tanév közben érkezők beszoktatási formáját az óvodapedagógus pedagógiai szempontok alapján bírálja el. Beszoktatás előtt az előzetes családlátogatásnak meg kell történni. A szülőket tájékoztatni kell azokról az eszközökről, ruházati és más felszerelésekről, amelyekre a következő nevelési évben a nevelő-oktató munkához szükség lesz.

· Sajátos Nevelési igényű gyermekeket is felvesz intézményünk az alapító okiratban megfogalmazottak alapján. 

· A házirend egy példányát az óvodába, beiratkozáskor a szülőnek át kell adni, továbbá annak érdemi változása esetén arról a szülőt, a tanulót tájékoztatni kell.
Az óvodai beiratkozáskor be kell mutatni:

· a gyermek személyazonosítására alkalmas,

· a gyermek nevére kiállított személyi azonosítót és lakcímet igazoló hatósági igazolványt,

· továbbá a szülő személyi azonosító és lakcímet igazoló hatósági igazolványát

· Az óvoda vezetője az óvodai felvételi, átvételi kérelem elbírálásáról értesíti a szülőt, továbbá az óvodai nevelésre kötelezett gyermek felvétele, átvétele esetén értesíti az előző óvoda vezetőjét is.

· Az óvoda vezetője értesíti az illetékes települési önkormányzat jegyzőjét, ha a tanköteles gyermeket az óvodába nem íratták be vagy olyan gyermeket vett fel vagy vett át, akinek lakóhelye, ennek hiányában tartózkodási helye nem a nevelési-oktatási intézmény felvételi körzetében van.

· Az óvodába felvett gyermeket az óvoda nyilvántartja. 

· Ha a gyermek óvodát változtat, további nyilvántartása az átadó óvoda értesítése alapján az átvevő óvoda feladata.

A beiratkozás a szülő személyes megjelenésével történik, a gyermekre vonatkozó adatok, információk rögzítésével.

Az óvodai beiratkozás a teljes nevelési évben folyamatosan történik.

A nevelési év közben másik óvodából érkezett gyermek „Értesítés óvodaváltoztatásról” című igazolással vehető át.

Megszűnik az óvodai elhelyezés, ha

· a gyermeket másik óvoda átvette, az átvétel napján
· a szülő bejelenti, hogy gyermeke kimarad

· fizetési hátralék miatt az óvodavezető megszüntette

· a gyermeket felvették az iskolába, a nevelési év utolsó napján
· a gyermek – az iskolai életmódra felkészítő foglalkozások kivételével – az óvodából igazolatlanul tíznél több napot van távol, feltéve, hogy az óvoda a szülőt legalább kettő alkalommal írásban figyelmeztette az igazolatlan mulasztás következményeire.
A távolmaradás igazolása és az igazolatlan mulasztás következményeinek 

meghatározása:
· Ha a szülő gyermekét bármely ok miatt nem kívánja óvodába hozni, legalább egy munkanappal megelőzően tájékoztatni kell az óvodapedagógust.
·  Ha a gyermek nem jelenik meg az óvodában, és ezt a szülő előre nem jelezte, hiányzásnak minősül.
· Ha a gyermek távolmaradása előre nem látható, azt a távolmaradás napján, lehetőleg 8:30-ig be kell jelenteni az élelmezésvezetőnek, vagy az óvodapedagógusnak 
· A gyermek – a szülő írásbeli kérelmére –hosszabb időre engedélyt kaphat a távolmaradásra.
· A beteg gyermek az orvos által meghatározott időszakban nem látogathatja a nevelési-oktatási intézményt.
· Ha a pedagógus megítélése szerint a gyermek beteg, gondoskodik a többi gyermektől való elkülönítéséről, és kiskorú gyermek esetén a lehető legrövidebb időn belül értesíti a gyermek szüleit. 
· Azt, hogy a gyermek ismét egészséges és látogathatja a nevelési-oktatási intézményt, részt vehet a foglalkozásokon, orvosnak kell igazolnia.
· Az igazolásnak tartalmaznia kell a betegség miatt bekövetkezett távollét pontos időtartamát is. 
· Ismétlődő igazolatlan hiányzás esetén az óvodapedagógus az érintett gyermeknél családlátogatást végez.
A mulasztást igazoltnak kell tekinteni, ha:

· a szülő előzetesen szóban vagy írásban bejelentette az óvónőnek, hogy gyermekét nem viszi el az óvodába,

· a tanuló - kiskorú esetén a szülő írásbeli kérelmére - a házirendben meghatározottak szerint engedélyt kapott a távolmaradásra,

· a gyermek beteg volt, és azt a házirendben meghatározottak szerint igazolja,

· a gyermek hatósági intézkedés vagy egyéb alapos indok miatt nem tudott kötelezettségének eleget tenni.

Igazolatlan mulasztás következményeinek meghatározása:
· Ha a gyermek, távolmaradását nem igazolják, a mulasztás igazolatlan.

· Az intézményvezető kiemelten figyelmet szentel a gyermekvédelmi támogatásban részesülő családok gyermekeinek hiányzására.
· Ha a gyermek a közoktatási alapján vesz részt óvodai nevelésben, és egy nevelési évben igazolatlanul tíz napnál többet mulaszt, az óvoda vezetője, - értesíti a gyermek, tényleges tartózkodási helye szerint illetékes gyámhatóságot, az általános szabálysértési hatóságként eljáró kormányhivatalt.  
Az értesítést követően a gyermekjóléti szolgálat az óvoda,és - haladéktalanul intézkedési tervet készít, amelyben a mulasztás okának feltárására figyelemmel meghatározza a gyermeket, a tanulót veszélyeztető és az igazolatlan hiányzást kiváltó helyzet megszüntetésével, a gyermek óvodába járásával, teljesítésével kapcsolatos, továbbá a gyermek,  érdekeit szolgáló feladatokat. 
Az óvodáztatási támogatásban részesülő családok gyermekinek hiányzása estén:

Az  első igazolatlan nap után írásban tájékoztatja a szülőt a mulasztás következményeiről,  tájékoztatja a jegyzőt azoknak a napoknak a számáról, amelyről a gyermek igazoltan és igazolatlanul az óvodából mulasztott, feltéve, hogy a január–júniusi, vagy a július–decemberi időszakban a mulasztott napok száma együttesen meghaladja az óvodai nevelési napok huszonöt százalékát, továbbá arról, hogy a mulasztott napok száma nem érte el a fenti mértéket. 20/2012 EMMI Rend 52. § (1) 
A gyermek jogai: Nkt. 46. § (3)

· A gyermeknek joga, hogy a nevelési intézményben, biztonságban és egészséges környezetben neveljék, óvodai életrendjét pihenőidő, szabadidő, testmozgás beépítésével, étkezési lehetőség biztosításával életkorának és fejlettségének megfelelően alakítsák ki.
· A gyermek személyiségét és emberi méltóságát, jogait tiszteletben kell tartani, és védelmet kell számára biztosítani, fizikai és lelki erőszakkal szemben. A gyermek nem vethető alá testi fenyítésnek.
· A gyermek joga, hogy személyiségi jogait, cselekvési szabadságát és magánélethez való jogát az óvoda tiszteletben tartsa, e jogának gyakorlása azonban nem korlátozhat másokat e jogainak érvényesítésében.
· A gyermek joga, hogy képességeinek, érdeklődésének, adottságainak megfelelő nevelésben részesüljön.
· A gyermeknek joga van adottságának megfelelő megkülönböztetett ellátásban részesülni, pedagógiai szakszolgálathoz fordulni segítségért.
· Joga, hogy vallási és világnézeti, nemzeti vagy etnikai önazonosságát tiszteletben tartsa.
· Joga, hogy családja anyagi helyzetétől függően, kedvezményes étkezésben részesüljön.
· Joga, hogy rendszeres egészségügyi felügyeletben és ellátásban részesüljön.
A gyermek kötelessége, hogy:
· Óvja saját és társai testi épségét, egészségét,

· Megtartsa az óvoda helyiségei és az óvodához tartozó területek használati rendjét,

· Megőrizze, illetőleg az előírásoknak megfelelően kezelje az óvodában használt játékokat, eszközöket, óvja az óvoda létesítményeit, eszközeit,

· Az óvoda vezetői, pedagógusai és alkalmazottai, óvodatársai emberi méltóságát és jogait tiszteletben tartsa.
A beiskolázás óvodai feladatainak szabályai:
· a szülők tájékoztatása a gyermekek iskolakészültségének állapotáról

· indokolt esetben vizsgálat kérése a Szakértői és Rehabilitációs Bizottságtól, vagy véleménykérés a Nevelési tanácsadótól

· egyéni és mikro- csoportos fejlesztések

· a szülők tájékoztatása a beiskolázási lehetőségekről, módjáról és idejéről

· egészségügyi vizsgálat szervezése

· óvodai szakvélemény elkészítése, átadása az iskolának

· a gyermekek értékelésének elkészítése az óvodáskor végén
A gyermekekre vonatkozó egészségvédelmi szabályok óvó védő intézkedések:
Ápoltság, ruházat: Kérjük, hogy a gyermekek tisztán, gondozottan, rendezett hajjal (kislányok hosszú haja összefogva) érkezzenek az óvodába. A házirendben előírt szabályok betartása az intézményben mindenki számára kötelező.
· Beteg, lázas gyermeket az intézményben nem tudunk fogadni akkor sem, ha láz, vagy köhögéscsillapítót szed. A többi gyermek egészségének megóvása érdekében az óvónő ilyen esetben a gyermek átvételét megtagadhatja.

· Óvodában otthonról beküldött gyógyszert az óvónőnek beadni TILOS! Kivételt képez az allergia /pipa/ és a magas láz.

· Az oktatási év alatt betegség esetén az ÁNTSZ által előírt szabályok szerint kell orvosi igazolást hozni.

· Teendők gyermekbaleset esetén - a gyermek óvónője felelős a gondjaira bízott gyermekekért. Csoportját felügyelet nélkül nem hagyhatja. 

· Az óvatosságot igénylő udvari játékokat /forgó, hinta,/ a gyerekek csak felnőtt felügyelet mellett használhatják!

· Baleset esetén a gyermek óvónője a vezetővel, hogy a gyermek vélhetőleg igényel-e orvosi ellátást vagy sem. Ha igen, gondoskodik a kicsi orvoshoz szállításáról. Akkor az óvónője, ill. a csoport dajkája kíséri el, közben értesítik a szülőt. Súlyos esetben azonnal hívja a vezető a mentőt a 104-es telefonszámon. A balesetről három példányban jegyzőkönyv készül /óvodás, fenntartó, intézmény részére/. Három napon túl gyógyuló sérülés esetén tisztázandó a balesetet kiváltó tárgyi, személyi, szervezési oka, ha nem sikerül felderíteni, akkor ez a tény is indoklásra szorul a jegyzőkönyvben. Súlyos esetben a fenntartót is informálni kell.

· Óvodában belázasodott, megbetegedett gyermek esetén az óvónő megkezdi a láz csillapítását, majd értesíti a szülőt. A gyermeket a szülő viszi orvoshoz. A betegség után itt is szükséges az igazolás.

· Fertőző betegség esetén /tetű, bárányhimlő, rubeola, skarlát, májgyulladás/ a szülőnek bejelentési kötelezettsége van /esetleges zárlat, fertőtlenítő takarítás elvégzése az óvoda feladata.

· A gyermekek által behozott tárgyak, eszközök nem veszélyeztethetik a gyermek, ill. társai egészségét, testi épségét. A gyermek otthonról behozott tárgyaival más gyermek is tevékenykedhet. Amennyiben az zavarja a csoport nyugalmát /hang-, fényeffektus/ az óvodapedagógus a gyermek öltöző szekrényébe kitetetheti.

· Az óvodába behozott gyermekjátékokért, értéktárgyakért az intézmény anyagi felelősséget nem vállal. Az óvodába behozható tárgyak méretét, számát a gyermekcsoport óvodapedagógusa korlátozhatja. 

· A gyermekvédelmi tv. rendelkezései alapján a gyermeki jogok védelme minden olyan természetes és jogi személy kötelessége, aki a gyermekek nevelésével, oktatásával, ügyeinek intézésével foglalkozik

Egyéb gyermeket érintő szabályok:
· A gyermekek fogadása az óvodában – az óvodába érkező gyermeket minden esetben a szülő átadja az óvónőnek. Ha ezt elmulasztja – s a gyermek valami miatt mégsem megy be – az óvónő nem tud felelősséget vállalni a gyermekért, és nem is kérhető számon.

· 14 év alatti testvér, csak úgy viheti haza, ill. a gyermek egyedül úgy mehet haza, ha a szülő írásban hozzájárul a gyermek elviteléhez, ill. egyedüli hazajárásához. A nyilatkozaton a szülő dátummal jelzi az érintett napokat és aláírja azt. 
· Az egyedül közlekedő gyermek óvodából való távozása után felelősség kizárólagosan a szülőé!

· Nagycsoportos gyermek esetében távozhat az intézményből egyedül szülő írásbeli kérelmére.

· A válófélben lévő gyermekek szülei a gyermek érdekeit figyelembe véve – a gyermek hazavitelét, láthatását otthon egyeztessék. Jogerős ítélet nélkül mindkét szülőnek azonos joga van a gyermekhez.

· Az udvaron tartózkodás alkalmával is minden esetben az óvónőtől vegye át a szülő a gyermeket.
A gyermek óvodából való távozása:
A szülőnek alkalmazkodnia kell az óvoda napirendjéhez. 08:15-ig legkésőbb köteles behozni a gyermekét az intézménybe. A szülő ebéd után 12:30- tól- 13:00-ig haza tudja vinni a gyermekét, illetve uzsonnáztatás után 15:00 órától 17:00 óráig. A nap többi szakaszában az óvoda napirendjét, különös tekintettel az óvodai tevékenységekre, senki nem zavarhatja meg.

Amennyiben az óvoda nyitvatartási ideje alatt nem jönnek a gyermekért, az alábbiak szerint járunk el: a rendelkezésünkre álló telefonszámon próbáljuk a szülőket elérni, 16.15 óráig, amennyiben nem érjük el a szülőt úgy a délutános óvónő hazakíséri a gyermeket és átadja a szülőnek.
Szülők jogai kötelességei:
 A szülő kötelessége, hogy

· gondoskodjon gyermeke értelmi, testi, érzelmi és erkölcsi fejlődéséhez szükséges feltételekről és arról, hogy gyermeke teljesítse kötelességeit, továbbá megadjon ehhez minden tőle elvárható segítséget, együttműködve az intézménnyel, figyelemmel kísérje gyermeke fejlődését, tanulmányi előmenetelét,

· biztosítsa gyermeke óvodai nevelésben való részvételét, továbbá tankötelezettségének teljesítését,

· tiszteletben tartsa az óvoda, az iskola, kollégium vezetői, pedagógusai, alkalmazottai emberi méltóságát és jogait.

·  A szülő gyermeke adottságainak, képességeinek, érdeklődésének megfelelően, saját vallási, világnézeti meggyőződésére, nemzetiségi hovatartozására tekintettel szabadon választhat óvodát.(A gyermek - ha nem cselekvőképtelen - tizennegyedik életévének betöltésétől a szülő ezt a jogát gyermekével közösen gyakorolhatja.)
· A halmozottan hátrányos helyzetű gyermek szülőjét megilleti az a jog, hogy gyermeke óvodába járatásához - a gyermekek védelméről és a gyámügyi igazgatásról szóló törvényben meghatározottak szerint - anyagi támogatást kapjon.

· A szülő joga, hogy gyermeke neveléséhez igénybe vegye a pedagógiai szakszolgálat intézményét. A szülő kötelessége, hogy gyermekével megjelenjen a nevelési tanácsadáson, továbbá biztosítsa gyermekének az iskolapszichológusi, óvodapszichológusi vizsgálaton és a fejlesztő foglalkozásokon való részvételét, ha a tanulóval foglalkozó pedagógusok kezdeményezésére, a nevelőtestület erre javaslatot tesz. 

· Ha az e bekezdésében foglalt kötelezettségének a szülő nem tesz eleget, a jegyző kötelezi a szülőt kötelezettségének betartására.

A szülő joga különösen, hogy:
· megismerje a nevelési-oktatási intézmény pedagógiai programját, házirendjét, tájékoztatást kapjon az abban foglaltakról,

· gyermeke fejlődéséről, magaviseletéről rendszeresen részletes és érdemi tájékoztatást, neveléséhez tanácsokat, segítséget kapjon,

· kezdeményezze szülői szervezet létrehozását, és annak munkájában, továbbá a szülői képviselők megválasztásában, mint választó, és mint megválasztható személy részt vegyen.

· írásbeli javaslatát a nevelési-oktatási intézmény vezetője, a nevelőtestület, a pedagógus megvizsgálja, és arra a megkereséstől számított tizenöt napon belül legkésőbb a tizenötödik napot követő első ülésen érdemi választ kapjon,

· a nevelési-oktatási intézmény vezetője vagy a pedagógus hozzájárulásával részt vegyen a foglalkozásokon, pl. nyílt napokon, családi napokon.

· személyesen vagy képviselői útján - jogszabályban meghatározottak szerint - részt vegyen az érdekeit érintő döntések meghozatalában,

· az oktatási jogok biztosához forduljon.

· A szülő választja ki a sajátos nevelési igényű tanuló számára megfelelő ellátást nyújtó nevelési-oktatási intézményt az illetékes szakértői bizottság szakértői véleménye alapján, a szülő és a gyermek igényeinek és lehetőségeinek figyelembevételével.

A szülő kötelessége:

· A gyermek, érdekében a kormányhivatal kötelezheti a szülőt, hogy gyermekével jelenjen meg szakértői vizsgálaton, továbbá a szakértői vélemény alapján gyermekét a megfelelő nevelési-oktatási intézménybe írassa be.

· Ha a szülő a kormányhivatal felhívása ellenére kötelezettségének ismételten nem tesz eleget, a kormányhivatal a gyermek lakóhelye, ennek hiányában tartózkodási helye szerint illetékes gyermekjóléti szolgálatot értesíti. A szakértői bizottság nem jelölhet ki olyan intézményt, amely helyhiány miatt nem tudná felvenni a gyermeket, tanulót. 

· A szülő köteles betartani az intézmény helyiségei, berendezési tárgyai, eszközei használatának rendjét.

A gyermekek óvodai ruházata:

· A gyermekek egyéni felszerelésének, ruházatainak kijelölt jellel ellátott helye van.

·  E jelet a gyermek óvodai ruháiba is kérjük megjeleníteni.

· Mindenféle óvoda ruházattal kapcsolatban elvárás, hogy – tiszta- a gyermek méretének megfelelő- az időjárásnak megfelelő - kényelmes legyen. Cipője minden esetben csúszásmentes kiscipő legyen.

· Váltóruhát kérünk, mellyel kapcsolatban a tisztaságon kívül csak azt kérjük, hogy a gyermek jól érezze magát benne, szabad mozgást biztosítson egész napra.

· Pótruhaként fehérneműt, zoknit biztosítsanak a szülők gyermekeiknek. Kérjük a váltóruha, pizsama, ágynemű rendszeres tisztántartását!
Az óvodába behozandó felszerelések:

· váltócipő a csoportszobai tartózkodáshoz (ez lehetőleg ne papucs, hanem kényelmes és a lábboltozat fejlődését elősegítő lábbeli legyen)

· váltóruha az átöltözéshez

· tornafelszerelés (rövid nadrág, póló, torna zokni, tornacipő)

· ágynemű felszerelés (lepedő, párna, takaró)

· tisztálkodási felszerelés (fogkefe, fogmosó pohár, fogkrém, törölköző,)

· textilzacskók a felszerelések tárolásához (torna, ágynemű, ruházat)

.

Szülők az óvodában:
A szülők jogait és kötelességeit a Köznevelési  törvény 72. § tartalmazza.

A szülőkkel való közös nevelési elvek kialakítása:

Együttműködés:

Annak érdekében, hogy a gyermekeket a nekik legmegfelelőbb módszer szerint neveljük, szükség van igazi együttműködésre, nyitottságra és őszinteségre.

Bármilyen probléma, konfliktus, ellentét esetén keressék fel az óvónőt és velük közösen próbálják megoldani a konkrét helyzetet.

Az együttműködés formái:

· Beszoktatás
· Szülői értekezletek, szülői közösségi megbeszélések

· Játszónapok, közös rendezvények

· Családlátogatás
· Egyéni beszélgetések az óvodapedagógussal, 
Kapcsolattartás:
A csoport óvodapedagógusain keresztül folyamatos.

A gyermekkel kapcsolatos magánjellegű beszélgetésekre az óvónőt/ munkája közben ne vonják el a gyermekcsoporttól, mert balesetet idézhet elő és zavarhatja a nevelés, fejlesztés folyamatát.

A gyermekükkel kapcsolatban információt csak a saját óvónőitől kérhetnek.

A gyermekek értékelésének szempontjait és a fejlődés jellemzőit az „Ilyen vagyok” című dokumentum tartalmazza, amely az óvoda hivatalos, belső használatú dokumentuma. A gyermekek fejlődéséről az óvodapedagógusok egyénileg tájékoztatják a szülőket. 
Fizetési kötelezettséggel kapcsolatos szabályok:
Térítési díjak befizetése: minden hónap 5.-15.-ig  
Helye: Körösújfaluban a helyi konyhán történik a befizetés.

Hiányzás esetén az étkezés lemondható előző nap 10h-ig telefonon, vagy személyesen.

A lemondás havonta írható jóvá. Be nem jelentett hiányzás esetén a térítési díjat jóváírni nem áll módunkban.

Minden nevelési év elején a szülő igazolja és írásban nyilatkozik gyermeke térítési díjának kedvezményes támogatásra való jogosultságáról és a nyilatkozatot leadja az óvónőnek. 
Étkezési szokásaink a kulturált, esztétikus étkezési szokások betartásával önkiszolgálás, csoportos étkezés naposi rendszerrel, fogápolás, tisztálkodás.

Óvodáinkban hetente egy alkalommal zöldség – gyümölcsnapot tartunk a szülők segítségével.
A gyermekek óvodán belüli egyéni nassoltatása a többi gyerek szempontjából etikátlan, de az intézmény tisztán tartását is zavarja.

Nevelési időben szervezett óvodán kívüli programok:
· A szülők a nevelési év kezdetén írásban nyilatkoznak, hogy hozzájárulnak ahhoz, hogy gyermekük az óvodán kívül szervezett programokon részt vegyen séta kirándulás, tanulmányi látogatás. A szülők a nevelési év kezdetén írásban nyilatkoznak arról, hogy engedélyezik-e gyermekeikről készült képek megjelenését nyilvánosság előtt.
· Az óvodán kívüli program akkor tekinthető engedélyezettnek, ha azt az óvodavezető  írásban ellenjegyezte.

Különleges előírások Óvodai programokhoz:

A programhoz a gyermeklétszámnak megfelelő kísérőt kell biztosítani.

· Tömegközlekedés igénybe vételekor 8 gyermekenként 1- 1 fő felnőtt kísérő - de minimum 2 fő.

· Bérelt autóbusz esetén 10 gyermekenként 1- 1 fő felnőtt kísérő.
Gondoskodni kell az elsősegélynyújtáshoz szükséges felszerelésről. 

Az óvodapedagógusok feladatai:

· A csoport faliújságján tájékoztatják a szülőket a program helyéről, indulási és érkezési időpontjáról, a közlekedési eszközről.

· Az óvodavezetőt előzetesen szóban, majd a program megkezdésekor helyi formanyomtatvány (helyszín, résztvevők neve, kísérők neve, időtartam, közlekedés eszköz, indulás és várható érkezés, útvonalterv a gyermekek, 
Gyermekek jutalmazásának elveit:

 Egy dicséret többet ér ezer büntetésnél!
A gyermeknek szüksége van mindkettőre, mégpedig megfelelő arányban. A büntető jellegű nevelő hatásokra éppen úgy, mint a dicséretekre is egyéni sajátosságokat figyelembe véve, a gyermeki jogokra építve.
Adatkezelés, titoktartás eljárásrendje:

· A pedagógust, a nevelő és oktató munkát közvetlenül segítő alkalmazottat, továbbá azt, aki közreműködik a gyermek felügyeletének az ellátásában, hivatásánál fogva harmadik személyekkel szemben titoktartási kötelezettség terheli a gyermekkel, a tanulóval és családjával kapcsolatos minden olyan tényt, adatot, információt illetően, amelyről a gyermekkel szülővel való kapcsolattartás során szerzett tudomást. E kötelezettség a foglalkoztatási jogviszony megszűnése után is határidő nélkül fennmarad. A titoktartási kötelezettség nem terjed ki a nevelőtestület tagjainak egymás közti, a tanuló fejlődésével összefüggő megbeszélésre.
Az óvoda minden munkavállalója és használója illetve az óvoda területén tartózkodó szülő felelős:

· a tűz- és balesetvédelmi, valamint munkavédelmi szabályok betartásáért,

· a közösségi tulajdon védelméért, állapotának megőrzéséért,

· az óvoda rendjének, tisztaságának megőrzéséért,

· az energiafelhasználással való takarékoskodásért.
Egyéb, az intézményre vonatkozó szabályok:
Az intézmény egész területén tilos a dohányzás!

A szülők által használható helyiségek:

· mosdó
· Öltöző
A szülők által nem használható helyiségek: 

· Csoportszoba (kivétel az ünnepek, játszó délelőttök)

Az óvoda udvarát a szülők gyermekeikkel nem használhatják játszótérként. Amikor megérkeznek gyermekükért, köszönés után kérjük elhagyni az óvoda udvarát, egyéb esetben a pedagógus számára a gyermeklétszám áttekinthetetlenné válik.
· Minden évben felhívjuk gyermekeink figyelmét az őket esetleg veszélyeztető helyzetekre / elektromos háztartási gépek, tűz veszélyei/. Szeretnénk, ha a szülők – a gyermek érettségi szintjének megfelelően – otthon is adnának ilyen tájékoztatást.

· Az óvoda rendezvényein, ill. területén az óvoda dolgozói nem fogyaszthatnak szeszesitalt. Kérjük a szülőket, hogy ők se tegyék ezt, ill. rendezvényeinken ilyen irányú kéréssel ne keressenek meg bennünket.
Körösújfalu, 2014. szeptember 1.                       
                                                                                     ……………………….
                                                                                      Tarsolyné Lázár Lívia                                      

                                                                       m.b. óvodavezető
HÁZIREND ELFOGADÁSA
A Házirendet készítette: Az intézmény vezetője
    2014. 08. 15.
                                                                                     …………………………

aláírás
                                                                           Ph. 

Az óvoda Házirendjében foglaltakkal kapcsolatosan magasabb jogszabályban biztosított általános véleményezési jogával élve a dokumentumról a nevelőtestületi elfogadás előtt a jogszabályban biztosított határidő betartásával véleményt alkotott. A dokumentummal kapcsolatban ellenvetést nem fogalmazott meg. 
Az óvoda nevelőtestülete nevében: 

…………………………….. 

        2014. 08. 18.
aláírás 

A szülői képviselet, a Körösújfalui Meseerdő Óvoda Házirendjének elfogadásához magasabb jogszabályban meghatározott kérdések rendelkezéséhez (a dokumentumok nyilvánosságának biztosítása, az intézmény, tájékoztatási kötelezettsége, valamint a gyermekek adatainak kezelésével kapcsolatban) a véleményezési jogát korlátozás nélkül, a jogszabályban meghatározott határidő biztosításával gyakorolta. A dokumentummal kapcsolatban ellenvetést nem fogalmazott meg.”
Az óvodában működő Szülői Szervezet:

       2014. 08. 18.
                                                                                     …………………………………








        Szülői Szervezet elnöke     

A magasabb jogszabályban meghatározott kérdések rendelkezéséhez az egyetértési jogát korlátozás nélkül a jogszabályban meghatározott határidő biztosításával gyakorolta és megadta a települési önkormányzat.

       2014. 08. 27.
                                                                                          …………………………….. 

    
aláírás 

Ph.

